Doi medici și un membru al personalului auxiliar de la Spitalul din Timișoara, depistați pozitiv cu Covid-19 după vaccinare.
Trei angajaţi ai Spitalului de boli infecţioase "Victor Babeş" din Timişoara au fost depistaţi cu Covid la câteva zile după ce s-au vaccinat. Este vorba de doi medici și un membru al personalului auxiliar. Directorul medical al spitalului: "Nu erau încă sub protecţia vaccinului".
Trei angajaţi ai Spitalului de boli infecţioase "Victor Babeş" din Timişoara au fost depistaţi cu Covid la câteva zile după ce s-au vaccinat. Directorul medical al spitalului: "Pot exista aceste fenomene când începem să vaccinăm pe larg şi nu trebuie să ne temem de ele".Directorul medical al Spitalului de boli infecţioase "Victor Babeş" din Timişoara, Cristian Oancea, a declarat la Digi24 că este vorba despre doi medici şi "un caz auxiliar", depistaţi cu Covid la câteva zile după ce au primit vaccinul."Cazul auxiliar a fost diagnosticat pozitiv chiar a doua zi după vaccinare, iar celelalte cadre medicale estimativ la 6 şi 7 zile, nu erau încă sub protecţia vaccinului", a spus Oancea.Medicul a adăugat că acest fenomen va putea să apară când va începe vaccinarea pe larg şi "nu trebuie să ne temem de el".Despre cei trei angajaţi, medicul a spus că sunt în stare bună, simptomatici uşor.Întrebat dacă faptul că le-a fost administrată prima doză de vaccin ajută în vreun fel, Cristian Oancea a răspuns că da, deoarece se produc anticorpi neutralizanţi care se luptă cu boala.Întrebat, de asemenea, dacă ar trebui luată în calcul de către autorităţi o posibilă testare în rândul cadrelor medicale înainte de vaccinare, medicul a răspuns că totul depinde de încărcătura virală, deoarece pot exista şi rezultate fals negative: "Adică tu astăzi poţi să fii la testare negativ şi în două – trei zile să devii pozitiv. Nu înseamnă că dacă ne vedem azi cu o persoană cu Covid a doua zi avem şi noi".În ce priveşte vaccinarea la Spitalul de boli infecţioase "Victor Babeş" din Timişoara, au fost vaccinaţi deja 90% din angajaţi, a spus medicul. Aceştia aşteaptă acum rapelul, care va avea loc în 17 – 18 ianuarie.